CELEX: 62013CN0566
Language: sl
Date: 2013-11-05 00:00:00
Title: Zadeva C-566/13: Predlog za sprejetje predhodne odločbe, ki ga je vložilo Tribunal do Trabalho de Lisboa (Portugalska) 5. novembra 2013 – Jorge Ítalo Assis dos Santos proti Banco de Portugal

1.2.2014   
            
            
               SL
            
            
               Uradni list Evropske unije
            
            
               C 31/2
            
         Predlog za sprejetje predhodne odločbe, ki ga je vložilo Tribunal do Trabalho de Lisboa (Portugalska) 5. novembra 2013 – Jorge Ítalo Assis dos Santos proti Banco de Portugal
   (Zadeva C-566/13)
   2014/C 31/02
   Jezik postopka: portugalščina
   
      Predložitveno sodišče
   
   Tribunal do Trabalho de Lisboa
   
      Stranki v postopku v glavni stvari
   
   
      Tožeča stranka: Jorge Ítalo Assis dos Santos
   
      Tožena stranka: Banco de Portugal
   
      Vprašanja za predhodno odločanje
   
   
               1.
            
            
               Ali je treba člen 130 PDEU razlagati tako, da je določba nacionalnega prava, ki [centralni] banki te države članice nalaga začasno ustavitev plačil v zvezi s trinajstim in štirinajstim mesecem upokojenim delavcem te banke, v nasprotju z navedenim členom 130, saj pomeni vmešavanje vlade (oziroma centralne uprave) v pristojnosti banke za odločanje glede njene kadrovske politike, kar je v nasprotju z načelom avtonomije in samostojnosti centralnih bank?
            
         
               2.
            
            
               Ali je treba člen 123 PDEU razlagati tako, da je določba nacionalnega prava, ki določa, da se zneski plačil, katerih izplačilo je začasno ustavljeno, odvedejo subjektu posredne državne uprave, ki je odvisen od ministrstva za finance in pod njegovim nadzorom ter katerega prihodki in odhodki so del državnega proračuna, v nasprotju z navedenim členom 123, saj krši načelo prepovedi financiranja držav s strani centralnih bank?
            
         
               3.
            
            
               Ali to, da je začasna ustavitev plačil v zvezi s trinajstim in štirinajstim mesecem omejena zgolj na upokojene delavce in ne zadeva aktivnih delavcev, krši načelo enakega obravnavanja v smislu prepovedi diskriminacije iz členov 20 in 21 Listine Evropske unije o temeljnih pravicah (1)?
            
         
      (1)  UL 2000, C 364, str. 1.